En tidligere tysk landstræner i hockey summer om AaB.

Det trækker for alvor op til at ’hele Nordjyllands hold’ ryger på undenlandske hænder. Det skriver Mediano.nu . Indtil videre har AaB dog ikke meldt noget til fondsbørsen, som de i nogen grad er forpligtet til,  hvis der er tæt på afklaring. Tidligere har klubben meldt ud at de undersøger en seriøs henvendelse fra en europæisk investor. Der har været spekuleret henvendelsen om overtagelsen af aktiemajoriteten i den nordjyske fodboldklub og klenoide kom fra en tysker. Til efterårets kamp i Lyngby delte Thomas Bælum, AaBs fungerende sportschef og direktør, pladsen med den tidligere tyske landsholdsspiller, Thomas Hitzlsberger. Det havde dog intet på sig, sagde Thomas Bælum, der som spiller selv var forbi tysk fodbold, hvor han stod overfor Hitzlsberger. I følge Mediano er der noget om den forbindelse, og mediet bringer også den tyske hockey(ikke ishockey)-legende, Bernard Peters i spil. Han har siden sin kæmpesucces med tysk hockeys indtog i verdenstoppen i start- og midtnullerne overgået til fodbold, hvor han har været inde over blandt andre Hoffenheim. Hans potentielle rolle i AaB er dog på konsulent-niveau for sit firma BPTC, hvor han skal undersøge og rådgive de potentielle tyske investorer, der kan være på vej ind i AaB, der om en uge indleder klubbens måske vigtigste forår. Nogensinde. Klubben ligger under nedrykningsstregen. TV2 Nord har været i kontakt med Thomas Bælum, der ingen kommentarer har til Medianos artikel. Han henviser til AaB ikke har meldt noget ud på fondsbørsen, hvor seneste opdatering fortsat gælder: Nemlig at man er i realitetsforhandlinger som ventes afklaring på i 1. kvartal.